Tämä tähtikaksikko päätti jatkaa eri suuntiin. Kuva: Shutterstock
Tähtien intensiivinen suhde päättyi parin vuoden jälkeen.
Vielä tovi sitten näyttelijäpari Charlize Theron, 39, ja Sean Penn, 54, tuntuivat hitsautuneen yhteen kuin paita ja peppu. Vuodesta 2013 seurustellut pari esiintyi varsin tiiviisti yhdessä, kunnes muutama viikko sitten yhteisesiintymiset loppuivat.
Nyt selityskin on löytynyt. Peoplen mukaan parin lähipiiri on vahvistanut kaksikon eronneen.
Tarkkasilmäisempi ei ehkä erosta ylläty. Ei nimittäin ole kovinkaan kauan siitä, kun Charlize kertoi Me Naisten haastattelussa, että hänen mielestään ihmiset tulevat elämään vain tietyksi ajaksi.
– En usko viettäväni loppuelämääni yhden ja saman miehen kanssa. Olisi ahneutta ajatella, että miehen pitäisi olla rinnallani, kunnes kuolema meidät erottaa, hän sanoi.
Charlizen mukaan kuumat romanssit kuuluvat täysillä elettyyn elämään.
– Pidän miehistä ja haluan useita prinssejä elämääni.
Charlize Theron: ”En usko viettäväni loppuelämääni yhden miehen kanssa”
Charlize Theron: ”Äitiys teki minusta suojelevan”